stanford-oval/wikipedia huggingface dataset:
สตรอว์เบร์รีพรินซ์
สมาชิก > รีนุ

บทความหลัก: รีนุ
ญี่ปุ่น: 莉犬; โรมาจิ: Riinu
สี: ■ แดง
สัตว์ประจำตัว: สุนัข
เกิด: 24 พฤษภาคม พ.ศ. 2541 (26 ปี)
จับคู่อย่างเป็นทางการกับรูท เป็นส่วนหนึ่งของกลุ่มเด็ก (กลุ่มสัญญาณไฟจราจร)ด้วยกันกับโคลอนและรูท รีนุมีความสามารถในการพากย์เสียง สามารถไปดูผลงานการพากย์ได้ที่ช่องยูทูบของรีนุ
ผลงานเพลง > ซิงเกิล

| ชื่อ | ปี | วันที่วางจำหน่าย | อัลบั้ม |
| --- | --- | --- | --- |
| Ichigo-iro natsu hanabi | พ.ศ. 2561 | 2 กันยายน พ.ศ. 2561 | N/A |
| Strawberry Halloween Night | พ.ศ. 2561 | 4 พฤศจิกายน พ.ศ. 2561 | N/A |
| Parade wa kokosa | พ.ศ. 2563 | 30 พฤษภาคม พ.ศ. 2563 | N/A |
| Christmas no mahō | พ.ศ. 2563 | 30 พฤษภาคม พ.ศ. 2563 | N/A |
| Strawberry Nightmare | พ.ศ. 2563 | 30 พฤษภาคม พ.ศ. 2563 | N/A |
| Mabushigariya | พ.ศ. 2563 | 30 พฤษภาคม พ.ศ. 2563 | Strawberry Prince |
| Suki suki seijin | พ.ศ. 2563 | 22 มิถุนายน พ.ศ. 2563 | Strawberry Prince |
| Dai uchū Rendezvous | พ.ศ. 2563 | 10 สิงหาคม พ.ศ. 2563 | Strawberry Prince |
| Streamer | พ.ศ. 2563 | 24 สิงหาคม พ.ศ. 2563 | Strawberry Prince |
ผลงานเพลง > อัลบั้ม

| ชื่อ | ปี | รายละเอียด | อันดับสูงสุด> JPN | รางวัลรับรอง |
| --- | --- | --- | --- | --- |
| Strawberry Love! | พ.ศ. 2562 |  วันที่วางจำหน่าย: 3 กรกฎาคม พ.ศ. 2562  ค่ายเพลง: STPR Records  รูปแบบ: ซีดี, ซีดี+ดีวีดี, ดิจิทัลดาวน์โหลด รายชื่อเพลงในอัลบั้ม GO GO CRAZY  Move on!  Bokura dake no Shangri-la  Anniversary  King of judōtai  Michishirube  Suki ni natte ī yo ne?  Yo-sa koi disco  Don't Give Up!!  BREAK OUT  Day By Day  No Perfect  Asa no yūhi  Okaeri Love! | 1 |  RIAJ: รางวัลทอง |
| Strawberry Next! | พ.ศ. 2563 |  วันที่วางจำหน่าย: 15 มกราคม พ.ศ. 2563  ค่ายเพลง: STPR Records  รูปแบบ: ซีดี, ซีดี+ดีวีดี, ดิจิทัลดาวน์โหลด รายชื่อเพลงในอัลบั้ม Strawberry ☆ Planet!  Gingira ginga  Amore Mio  Next Stage!!  Now and Forever  Party Light  Shinobi koi  Yōkai Watch  Yū-jū ukio Boy  Nōnai piero  Saka sete koi no 1 2 3!  Hikari yume  LOOK UP  Tarareba  Suki de ite kurete ī yo  Kakumei zenya | 2 |  RIAJ: รางวัลทอง |
| Strawberry Prince | พ.ศ. 2563 |  วันที่วางจำหน่าย: 11 พฤศจิกายน พ.ศ. 2563  ค่ายเพลง: STPR Records  รูปแบบ: ซีดี, ซีดี+ดีวีดี, ดิจิทัลดาวน์โหลด รายชื่อเพลงในอัลบั้ม STREAMER  Suki suki seijin  Very  Dai uchū Rendevous  Strawberry Revolution  STRIKE the PRISON!!  Dramatic no Anti  Night of Fantastic  Jamujamu Signal  Mabushigariya  Shiki  Enkyorikurai.  Chekira ☆  Leveling  Trick or Prince  Spill  Mukō e  Hajimetekimi to  Feel Free!  Prince | 1 |  RIAJ: รางวัลแพลทินัม |
แหล่งข้อมูลอื่น

เว็บไซต์ทางการ
สตรอว์เบร์รีพรินซ์ ที่อินสตาแกรม
สตรอว์เบร์รีพรินซ์ ที่เอกซ์ (ทวิตเตอร์)
สตรอว์เบร์รีพรินซ์ ที่ยูทูบ
บีตา

| บีตา |
| --- | --- |

อักษรกรีก
Αα แอลฟา: Νν นิว
Ββ บีตา: Ξξ ไซ
Γγ แกมมา: Οο โอไมครอน
Δδ เดลตา: Ππ พาย
Εε เอปไซลอน: Ρρ โร
Ζζ ซีตา: Σσς ซิกมา
Ηη อีตา: Ττ เทา
Θθ ทีตา: Υυ อิปไซลอน
Ι ι ℩ ไอโอตา: Φφ ฟาย
Κκ แคปปา: Χχ ไค
Λλ แลมดา: Ψψ พไซ
Μμ  มิว: Ωω โอเมกา
ใกล้คลาสสิก
Ϝϝ เวา: ϘϙϞϟ คอปปา
Ϻϻ แซน: ͲͲϠϡ แซมไพ
Ϛϛ สติกมา: Ͱͱ ฮีตา
Ϸϸ โช: 

เครื่องหมายเสริมอักษร
บทความนี้เกี่ยวกับอักษรกรีก สำหรับความหมายอื่น ดูที่ บีตา (แก้ความกำกวม)
บีตา หรือ เบตา (อังกฤษ: beta บริติช /ˈbiːtə/ อเมริกัน /ˈbeɪtə/, กรีก: βήτα, ตัวใหญ่ Β, ตัวเล็ก β หรือ ตัวเขียน ϐ) เป็นอักษรกรีกตัวที่ 2 และมีค่าของเลขกรีกเท่ากับ 2 ในภาษากรีกโบราณ บีตาแทนเสียงหยุด ริมฝีปาก ก้อง /b/ และในภาษากรีกสมัยใหม่แทนเสียงเสียดแทรก ริมฝีปาก-ฟัน ก้อง /v/ อีกทั้งบีตายังเป็นรากในการกำเนิดอักษรอื่นด้วย เช่น อักษรโรมัน ⟨B⟩ และอักษรซีริลลิก ⟨Б⟩ และ ⟨В⟩
เชิงอรรถ

↑  ในรายการศัพท์บัญญัติราชบัณฑิตยสภาปรากฏการทับศัพท์คำว่า beta ไว้ 2 แบบ คือ หมวดศัพท์วิทยาศาสตร์ (พิมพ์ครั้งที่ 5 พ.ศ. 2546) ใช้ว่า "บีตา" และหมวดศัพท์เทคโนโลยีทางภาพ (พิมพ์ครั้งที่ 1 พ.ศ. 2556) ใช้ว่า "เบตา" ซึ่งถือว่าถูกต้องทั้งสองแบบ โดยอาจสามารถอนุมานสรุปได้ว่าในอดีตเป็นการทับศัพท์จากสำเนียงบริติช และต่อมาใช้การทับศัพท์จากสำเนียงอเมริกันตามสมัยนิยมซึ่งเห็นได้จากการที่คนส่วนใหญ่อ่านออกเสียงคำดังกล่าวว่า เบ-ต้า อีกทั้ง สวทช. ยังใช้ว่า "รังสีเบตา" อีกด้วย
โนโซมิ สึจิ

| 辻希美 โนโซมิ สึจิ |
| --- | --- |
ชื่อเกิด: โนโซมิ สึจิ
รู้จักในชื่อ: โนโนะ
เกิด: 17 มิถุนายน พ.ศ. 2530 (37 ปี) กรุงโตเกียว ประเทศญี่ปุ่น
แนวเพลง: เจป็อป
อาชีพ: นักร้อง, ยูทูเบอร์
ช่วงปี: พ.ศ. 2543–ปัจจุบัน
อดีตสมาชิก: มอร์นิงมูซูเมะ (พ.ศ. 2543–2547) ดับเบิลยู (พ.ศ. 2547–2550)

เว็บไซต์: Tsuji-chan channel Official Instagram
โนโซมิ สึจิ (ญี่ปุ่น: 辻希美; โรมาจิ: Tsuji Nozomi ,เกิดวันที่ 17 มิถุนายน พ.ศ. 2530) เป็นนักร้องและยูทูเบอร์หญิงชาวญี่ปุ่น เธอเป็นอดีตสมาชิกรุ่นที่ 4 ของมอร์นิงมูซูเมะ
ประวัติการทำงาน > พ.ศ. 2543

สึจิได้รับการคัดเลือกให้เข้ามาเป็นสมาชิกรุ่นที่ 4 ของ "มอร์นิงมูซูเมะ" จากโครงการ "มอร์นิงมูซูเมะ สึอิกะ ออดิชัน 3" โดยในช่วงแรก สึงกุ โปรดิวเซอร์ของกลุ่ม ต้องการสมาชิกใหม่มาเพิ่มเพียงแค่ 3 คนเท่านั้น นั่นก็คือริกะ อิชิกาวะ, ฮิโตมิ โยชิซาวะ และไอ คาโงะ แต่ไม่ได้มีชื่อของเธอติดอยู่ด้วย แต่อย่างไรก็ตาม ในภายหลังสึงกุก็ได้สร้างความประหลาดใจโดยการนำเอาเธอมาเพิ่มอีกคนหนึ่งในฐานะสมาชิกคนที่ 4 ของรุ่น โดยซิงเกิลเปิดตัวของสมาชิกรุ่นนี้คือเพลง "แฮปปีซัมเมอร์เวดดิง" (เพลงซิงเกิลเพลงที่ 9 ของมอร์นิงมูซูเมะ)
หลังจากที่เธอเข้ามาร่วมกับมอร์นิงมูซูเมะได้ไม่นาน มิตรภาพระหว่างเธอกับไอ คาโงะ เพื่อนร่วมรุ่นอีกคนหนึ่ง ก็ได้เพิ่มความสัมพันธ์ขึ้นเรื่อย ๆ จนทั้งสองกลายเป็นเพื่อนสนิทกัน และในฐานะที่ทั้งสองคนนี้เป็นสมาชิกที่มีอายุน้อยที่สุดในขณะนั้น พวกเธอเลยถูกทึกทักเอาว่าเป็นคู่ "ไฮเปอร์" และเป็นตัวปัญหาประจำกลุ่มไป แต่อย่างไรก็ตาม ทั้งสองก็ได้รับความนิยมจากแฟนคลับเพิ่มขึ้นอย่างรวดเร็ว โดยเหล่าแฟนคลับได้ให้ฉายาเธอทั้งสองว่า “แฝด” เนื่องด้วยรูปลักษณ์และบุคลิกต่าง ๆ ที่คล้ายกัน
ประวัติการทำงาน > พ.ศ. 2544

เดือนมกราคม สึจิได้เป็นสมาชิกรุ่นก่อตั้งของกลุ่มนักร้องย่อย มินิโมนิ ร่วมกับมาริ ยางูจิ และไอ คาโงะ
ประวัติการทำงาน > พ.ศ. 2546

ทั้งสึจิและคาโงะต่างก็ยังคงบุคลิกที่เป็นจุดขายของพวกเธอเหล่านี้เอาไว้ในช่วงปีแรก ๆ ที่เป็นมอร์นิงมุซุเมะ จนกระทั่งปีนี้ พวกเธอก็ไม่ได้เป็นสมาชิกที่อายุน้อยหรือมีความเป็นเด็กมากที่สุดในกลุ่มอีกต่อไป ประกอบกับความ ‘ไฮเปอร์’ ของพวกเธอที่ไม่เข้มข้นเหมือนเดิมอีก แต่ถึงจะมีการเปลี่ยนแปลงอย่างไร เธอทั้งสองก็ยังคงสานความสัมพันธ์ต่อไปอย่างเข้มแข็งทั้งในกลุ่มและในชีวิตประจำวัน จนขนาดที่ทำให้แม้แต่แฟนเพลงขาจรของมอร์นิงมุซุเมะหลาย ๆ คน อดที่จะคิดถึงสึจิหรือคาโงะโดยที่จะไม่คิดถึงคู่ของเธออีกคนหนึ่งไปไม่ได้
ประวัติการทำงาน > พ.ศ. 2547

เดือนพฤษภาคม สึงกุได้ประกาศว่าเธอทั้งคู่จะ ‘สำเร็จการศึกษา’ จากมอร์นิงมุซุเมะ เพื่อไปสร้างผลงานในกลุ่มนักร้องคู่กลุ่มใหม่ที่ชื่อ ดับเบิลยู และในวันที่ 1 สิงหาคม สึจิและคาโงะก็ได้สำเร็จการศึกษาออกไปอย่างเป็นทางการ และได้สร้างงานในฐานะของดับเบิลยูต่อมา
นอกจากจะเป็นนักร้อง เธอยังได้เป็นผู้รักษาประตูให้แก่ทีมฟุตซอลของเฮลโล! โปรเจกต์ ที่ชื่อ Gatas Brihantes H.P. และนอกจากจะเป็นนักกีฬา เธอยังเป็น “สาวน้อยปัญญาอ่อน” (บากาโจะ) ประจำมอร์นิงมุซุเมะอีก เนื่องจากว่าเธอได้ทำแบบทดสอบบากาโจะในตอนพิเศษของรายการโทรทัศน์เมจะ-เมจะ อิเกเตรุ! เพื่อที่จะวัดกันเล่น ๆ ว่า ใครจะเป็นสาวน้อยปัญญาอ่อนที่สุดในกลุ่ม ซึ่งเธอทำคะแนนในแบบทดสอบนี้ได้ 249 จาก 500 คะแนน จึงถือว่า ‘ปัญญาอ่อน’ ที่สุด
ประวัติการทำงาน > พ.ศ. 2549

หลังจากที่ไอ คาโงะ ต้องถูกพักงานไปในเดือนกุมภาพันธ์ด้วยข้อหาสูบบุหรี่ก่อนวัยที่กฎหมายของประเทศญี่ปุ่นกำหนดให้สูบได้ กลุ่มดับเบิลยูของเธอทั้งสองก็เข้าสู่ภาวะชงักงันอย่างไร้กำหนดไปอีกหนึ่งกลุ่ม ทำให้ในเวลาต่อมา สึจิต้องออกปรากฏตัวทางรายการโทรทัศน์และรายการสดต่าง ๆ เพียงคนเดียว ในฐานะของตัวแทนสังกัดเฮลโล! โปรเจกต์
ในเดือนกันยายน เธอได้เริ่มงานใหม่เป็นพิธีกรในรายการ คิวเรียส โนโนะ ซึ่งเป็นรายการของเธอเองที่อยู่ในเครือ เฮลโล! โปรเจกต์ ออนเฟร็ทส์ และจัดฉายแบบออนไลน์เฉพาะบนอินเทอร์เน็ตเท่านั้น
ต่อมา เธอได้สร้างผลงานสมุดรวมภาพถ่ายเดี่ยวชุดที่ 2 ออกมาโดยใช้ชื่อว่า นนโนะ 19 ซึ่งชื่อนี้ได้แสดงความหมาย 2 นัยด้วยกัน นัยแรกเป็นการแสดงให้เห็นถึงการรวมกันของชื่อเล่นของเธอ 2 ชื่อ ได้แก่ "โนโนะ" กับ "นง" (นน) ส่วนอีกในนัยหนึ่งเป็นการแสดงให้เห็นถึงอายุของเธอ ซึ่งถ้าหากว่าอ่านชื่อผลงานชิ้นนี้แยกจากกันก็จะได้เป็น นน-โนะ-19 (Non no 19) ซึ่งในภาษาญี่ปุ่นจะมีความหมายว่าอายุ 19 ของนง (Non's 19) (ในขณะที่เธอสร้างผลงานชิ้นนี้ออกมา เธอมีอายุได้ 19 ปีพอดี) ในผลงานชุดนี้ เธอได้แสดงภาพความเป็นผู้ใหญ่ในตัวเธอออกมาทางภาพต่าง ๆ ที่คนส่วนใหญ่มักจะไม่มีโอกาสได้เห็นกันนัก อย่างเช่นภาพที่เธอปล่อยผมยาว เป็นต้น
ประวัติการทำงาน > พ.ศ. 2550

วันอังคารที่ 30 มกราคม ทางเฮลโล! โปรเจกต์ ต้นสังกัดของเธอได้ประกาศออกมาว่า เธอจะได้พากษ์เสียงในภาพยนตร์การ์ตูนเรื่อง เคโรโระกุนโซะ เดอะซูเปอร์มูวีฟ์ 2: ซิงไกโนะ ปรินเซส เดะอาริมาซุ! ในฐานะของแขกรับเชิญ และในช่วงเดือนพฤษภาคมของปีเดียวกัน สึจิยังได้รับเลือกให้เล่นละครเวทีเรื่อง เวนวิลยูรีเทิร์น? (หรือ อิตสึโนะฮิกิมิคาเอรุ (ญี่ปุ่น: 『いつの日君帰る』; โรมาจิ: Itsu no hi kimi kaeru) ในภาษาญี่ปุ่น) โดยเธอจะสลับกันเล่นแบบดับเบิลแคสท์กับริกะ อิชิกาวะ อดีตสมาชิกมอร์นิงมุซุเมะรุ่นที่ 4 แต่สุดท้ายเธอก็ต้องถอนตัวจากการแสดงครั้งนี้ไปเนื่องจากเธอเป็นโรคลำไส้อักเสบ เป็นผลให้ต้องเปลี่ยนผู้แสดงเป็นฮิโตมิ โยชิซาวะ แทน
นอกจากนั้น เธอยังได้รับหน้าที่ให้ร้องเพลง โคโกะนิอิรุเซ! (เพลงซิงเกิลของมอร์นิงมุซุเมะ) ในเวอร์ชันเดี่ยวเพื่อใช้เป็นเพลงประกอบอนิเมะที่ชื่อ ร็อบบี & เคร็อบบี ซึ่งเธอได้ไปให้เสียงเป็นผู้ประกาศในเรื่องด้วย
วันจันทร์ที่ 26 มีนาคมปีเดียวกัน หลังจากที่เฮลโล! โปรเจกต์ และอัพ-ฟร็อนท์ เอเจนซี ยกเลิกสัญญาทั้งหมดกับไอ คาโงะ เนื่องจากเรื่องอื้อฉาวที่เธอได้ก่อขึ้นเป็นครั้งที่ 2 กลุ่มดับเบิลยูของทั้งสองคนก็โดนยุบตัวลงไปในที่สุด
วันอังคารที่ 24 เมษายน ได้มีการแถลงข่าวเกี่ยวกับกลุ่มนักร้องใหม่ของสึจิที่ชื่อว่า "เกียรูรุ" (Gyaruru) โดยสมาชิกในกลุ่มนี้จะประกอบไปด้วยโทกิโตะ อามิ, เกียรุ โซเนะ และตัวเธอเอง ซิงเกิลเพลงแรกของกลุ่มนี้คือเพลง บูมบูม เม็คจะมัคโจะ (BOOM BOOM Meccha Maccho) ซึ่งจะเปิดตัวในวันพุธที่ 20 มิถุนายนศกนี้ภายใต้สังกัดทีเอ็นเอ็กซ์ของสึงกุ
ชีวิตส่วนตัว

วันที่ 8 พฤษภาคม พ.ศ. 2550 สำนักข่าวของญี่ปุ่นหลายสำนักได้มีการรายงานว่า สึติกำลังตั้งครรภ์ 2 เดือนกับนักแสดงหนุ่ม ไทโย ซูงิอูระ ซึ่งทั้งสองได้ทำพิธีหมั้นกันแล้วและมีแผนการที่จะเข้าพิธีวิวาห์กันในวันที่ 17 มิถุนายน ซึ่งตรงกับวันเกิดของเธอที่จะมีอายุ 20 ปีในขณะนั้น ข่าวดังกล่าวได้รับการยืนยันว่าเป็นจริงในวันต่อมาโดยทางอัพ-ฟรอนท์ เอเจนซี ต้นสังกัดใหญ่ก็ยืนยันตามเนื้อหาในข่าวและแสดงความไม่พอใจต่อการกระทำของเธอเป็นอย่างมาก จนขนาดออกมากดดันให้สึงกุปลดเธอออกจากเกียรูรุและตัดสินใจในเรื่องการพักงานระยะยาวทันที ขณะเดียวกัน งานทางด้านการพากษ์เสียงในอนิเมะที่เธอทำหน้าที่นั้นก็จะต้องมีผู้มารับหน้าที่แทนด้วย
การแถลงข่าวอย่างเป็นทางการต่อหน้าสื่อมวลชนในประเด็นนี้ มีขึ้นในวันที่ 10 พฤษภาคม ที่โรงแรมโตเกียวทากาวะ โดยผู้เข้าร่วมการแถลงข่าวครั้งนี้ประกอบไปด้วยสึจิ, ซูงิอูระ, กล้องโทรทัศน์ 14 ตัว และผู้สื่อข่าว 100 คน ซึ่งสึจินั้นได้กล่าวต่อผู้สื่อข่าวว่า เธอเสียใจในเหตุการณ์ที่เกิดขึ้น และอยากขอโทษแฟนคลับของเธอและผู้ที่เกี่ยวข้องจากต้นสังกัดทุกๆ คน และขอให้ทุกคนช่วยสนับสนุนเธอนับจากนี้ต่อไปด้วย ส่วนซูงิอูระก็ได้กล่าวต่อผู้สื่อข่าวในทำนองเดียวกันว่า เขาเสียใจที่เป็นผู้ก่อเรื่องนี้ให้กับแฟนคลับและต้นสังกัดของฝ่ายหญิงด้วย นอกจากนั้น เขายังได้กล่าวถึงแพลนแต่งงานว่า เป็นแพลนที่ตั้งเอาไว้ตั้งแต่เดือนมกราคม หลังจากที่ทั้งคู่ออกเดตกันซักระยะหนึ่งแล้ว
หลังจากการแถลงข่าวของเธอ ได้เกิดข้อวิพากษ์วิจาร์ณทั้งในแง่บวกและแง่ลบจากศิลปินหลาย ๆ คน ทั้งฮิโตมิ โยชิซาวะ อดีตสมาชิกรุ่นที่ 4 ของมอร์นิงมูซูเมะ ผู้ที่ถูกเรียกให้มาแสดงละครเวทีเรื่อง "เว็นวิลยูรีเทิร์น?" (When Will You Return?) แทนสึจิในนาทีสุดท้าย และต้องถูกบังคับให้ศึกษาบทบาทของสึจิทั้งหมดในช่วงเวลาอันสั้น และนักร้องหญิง อากิโกะ วาดะ ที่มองว่าการตั้งครรภ์ของเธอและการประกาศวิวาห์สายฟ้าแลบเป็นการกระทำที่ขาดความรับผิดชอบ
ส่วนสถานะของสึจิในสังกัดเฮลโล! โปรเจกต์ นั้น ทางต้นสังกัดใหญ่ยังไม่ได้ยืนยันอย่างเป็นทางการ แต่ทางสึจิเองได้กล่าวเอาไว้ในวันแถลงข่าวว่า เธอจะกลับมาสู่สายตาสาธารณชนอีกครั้ง หลังจากคลอดลูกและ "ทุกสิ่งทุกอย่างเงียบลง" แล้ว
ส่วนเกียรูรุนั้น ก็ได้อาซามิ อาเบะ น้องสาวของนัตสึมิ อาเบะ อดีตสมาชิกรุ่นที่ 1 ของมอร์นิงมูซูเมะ มาเป็นสมาชิกใหม่มาแทนสึจิในภายหลัง
วันที่ 26 พฤศจิกายน พ.ศ. 2550 โนโซมิได้คลอดลูกคนแรกเป็นเพศหญิง มีชื่อว่า "โนอะ ซูงิอูระ"
วันที่ 26 ธันวาคม พ.ศ. 2553 เธอได้คลอดลูกคนที่ 2 เป็นเพศชาย ชื่อว่า "เซอะ ซูงิอูระ"
วันที่ 21 มีนาคม พ.ศ. 2556 เธอได้คลอดลูกคนที่ 3 เป็นเพศชาย มีชื่อว่า "โซระ ซูงิอูระ"
วันที่ 14 มิถุนายน พ.ศ. 2561 โนโซมิได้ประกาศข่าวดีผ่านเว็บบล็อกของเธอว่า "เธอได้ตั้งครรภ์ลูกคนที่ 4 และมีกำหนดการคลอดในเดือนธันวาคม" 
หลายเดือนต่อมาในวันที่ 8 ธันวาคมในปีเดียวกัน เธอได้คลอดลูกคนที่ 4 เป็นเพศชาย ต่อมาได้ตั้งชื่อลูกคนที่ 4 ว่า "โคอะ ซูงิอูระ"
ผลงาน

ผลงานที่สึจิมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ
ผลงาน > สมุดรวมภาพ

[10 พฤศจิกายน พ.ศ. 2546] โนโนะ
[18 พฤศจิกายน พ.ศ. 2549] นนโนะ 19
ผลงาน > ภาพยนตร์

พินช์รันเนอร์ (พ.ศ. 2543)
มินิโมนิ เดอะมูฟวี โอกาชินะ ไดโบเค็น! (พ.ศ. 2546)
ขบวนการจารชน โกบัสเตอร์ส THE MOVIE ปฏิบัติการปกป้องโตเกียวเอเนอร์ทาวเวอร์! (พ.ศ. 2555) พากย์เป็น เอเนตัน
ผลงาน > อนิเมะ

นักเตะแข้งสายฟ้า พากย์เป็น นาชิโมโตะ โนโนมิ
อำเภอสะเทิม

| อำเภอสะเทิม သထုံမြို့နယ် |
| --- | --- |
อำเภอ
ที่ตั้งอำเภอสะเทิม (สีแดง) ในจังหวัดสะเทิม
พิกัด: 16°56′N 97°22′E﻿ / ﻿16.933°N 97.367°E﻿ / 16.933; 97.367
ประเทศ:  พม่า
รัฐ:  รัฐมอญ
จังหวัด: สะเทิม
เมืองหลัก: สะเทิม
ประชากร (พ.ศ. 2557)
 • ทั้งหมด: 238,106 คน
เขตเวลา: UTC+6:30 (เวลามาตรฐานพม่า)
อำเภอสะเทิม (พม่า: သထုံမြို့နယ်) เป็นอำเภอหนึ่งของจังหวัดสะเทิม รัฐมอญ ประเทศพม่า เมืองหลักคือ สะเทิม
จังหวัดมอละมไยน์

| จังหวัดมอละมไยน์ မော်လမြိုင်ခရိုင် |
| --- | --- |
จังหวัด
ที่ตั้งจังหวัดมอละมไยน์ (สีแดง) ในรัฐมอญ
พิกัด: 16°29′N 97°37′E﻿ / ﻿16.483°N 97.617°E﻿ / 16.483; 97.617
ประเทศ:  พม่า
รัฐ:  รัฐมอญ
อำเภอ: 5
เมืองหลัก: มอละมไยน์
พื้นที่
 • ทั้งหมด: 2,349 ตร.ไมล์ (6,084 ตร.กม.)
ประชากร (พ.ศ. 2557)
 • ทั้งหมด: 1,232,221 คน
เขตเวลา: UTC+6:30 (เวลามาตรฐานพม่า)
จังหวัดมอละมไยน์ (พม่า: မော်လမြိုင်ခရိုင်; มอญ: ခရီုမတ်မလီု) เป็นจังหวัดหนึ่งของรัฐมอญ ประเทศพม่า เมืองหลักของจังหวัดคือ มอละมไยน์ จังหวัดนี้ครอบคลุมพื้นที่ 6,084 ตารางกิโลเมตร และมีประชากร 1,232,221 คน ในการสำรวจสำมะโนประชากร พ.ศ. 2557
เขตการปกครอง

จังหวัดมอละมไยน์ประกอบด้วยอำเภอดังต่อไปนี้
อำเภอมอละมไยน์
อำเภอไจมะรอ
อำเภอช่องโซน
อำเภอตาน-พยูซะยะ
อำเภอมุโดน
ในปี พ.ศ. 2565 เขตอำเภอเย่ในจังหวัดมอละมไยน์ ได้รับการยกระดับแยกเป็นจังหวัดเย่
น็อตอะแบดธิง

"น็อตอะแบดธิง" (อังกฤษ: Not a Bad Thing) เป็นเพลงที่บันทึกเสียงโดย นักร้องชาวอเมริกัน จัสติน ทิมเบอร์เลก สำหรับสตูดิโออัลบั้มที่ 4 เดอะ 20/20 เอ็กซ์พีเรียนซ์ – 2 ออฟ 2 ในปี ค.ศ. 2013 ประพันธ์คำร้องและผลิตโดยทิมเบอร์เลก ทิโมธี "ทิมบาแลนด์" มอสลีย์ และ เจโรม "เจ-ร็อก" ฮาร์มอน เขียนเพิ่มเติมโดย เจมส์ ฟอนต์เลรอย ออกจำหน่ายให้ดาวน์โหลดเป็นซิงเกิลที่ 3 ของอัลบั้มในวันที่ 24 กุมภาพันธ์ ค.ศ. 2014 และออกอากาศทางวิทยุร่วมสมัยในวันที่ 25 กุมภาพันธ์ เพลงเป็นบัลลาดป็อปจังหวะปานกลาง ใช้กีตาร์อะคูสติก มีเนื้อร้องกล่าวถึงความหมายของความรัก
"น็อตอะแบดธิง" ได้รับคำวิจารณ์ด้านบวก มีนักวิจารณ์ร่วมสมัยการผลิตเพลงและเนื้อร้องว่าทำให้นึกย้อนไปถึงผลงานของอดีตบอยแบนด์ เอ็นซิงก์ มิวสิกวิดีโอออกอากาศครั้งแรกในรายการ ดิเอลเล็นดีเจนเนเรสโชว์ ในวันที่ 20 มีนาคม ค.ศ. 2014 มิวสิกวิดีโอเป็นสารคดีขนาดเล็กเล่าเรื่องราวของนักถ่ายทำภาพยนตร์ 2 คนกำลังมองหาคู่รักที่หมั้นกันวันที่ 12 มกราคม ค.ศ. 2014 ขณะมุ่งหน้าไปนครนิวยอร์กบนรถไฟลองไอส์แลนด์เรลโรด และผู้ชายได้ขอคนรักแต่งงานและเพลง "น็อตอะแบดธิง" ทิมเบอร์เลกแสดงเพลงในรายการเดอะทูไนต์โชว์สตาร์ริงจิมมี แฟลลอน และในทัวร์คอนเสิร์ต เดอะ 20/20 เอ็กซ์พีเรียนซ์เวิลด์ทัวร์ เพลงขึ้นสิบอันดับแรกบนชาร์ตบิลบอร์ดฮอต 100 และขึ้นอันดับหนึ่งบนชาร์ตเมนสตรีมท็อป 40 ซึ่งทิมเบอร์เลกเป็นศิลปินชายที่มีเพลงอันดับหนึ่งและอยู่ในสิบอันดับแรกมากที่สุด
การผลิตและออกจำหน่าย

น็อตอะแบดธิง ประพันธ์คำร้องโดย จัสติน ทิมเบอร์เลก ทิโมที "ทิมบาแลนด์" มอสลีย์ เจโรม "เจ-ร็อก" ฮาร์มอน และเจมส์ ฟอนต์เลรอย ผลิตโดยทิมบาแลนด์ ทิมเบอร์เลค, และฮาร์มอน ทิมเบอร์เลคได้เรียบเรียงและผลิตด้วยนักร้องของเขา ซึ่งถูกบันทึกเสียงไว้ที่ Larabee Studios ในน็อธฮอลลีวูด รัฐแคลิฟอร์เนีย ฮาร์มอน จัดคีย์บอร์ดสำหรับเพลงในขณะที่ เอลเลีย ตอีฟส์ และทิมเบอร์เลคเล่นกีตาร์ เพลงได้รับการออกแบบโดย คริส ก็อดเบย์ และมิกซ์โดย จิมมี ดักลาส, ก็อดเบย์ และทิมเบอร์เลค, ด้วยความช่วยเหลือจาก Alejandro Baima ที่ Larabee Studios
เวอร์ชัน radio edit ของเพลงที่ได้รับการออกจำหน่ายในระบบดิจิทัลในวันที่ 24 กุมภาพันธ์ ค.ศ. 2014 ในออสเตรีย, ฝรั่งเศส, เยอรมนี, อิตาลี, สเปน, สวิตเซอร์แลนด์, สหราชอาณาจักร และสหรัฐอเมริกา
รายการเพลง

| --- | --- |
 ซีดีซิงเกิล "Not a Bad Thing" (Radio Edit)  — 4:26  "TKO" (Black Friday Remix) featuring J. Cole, ASAP Rocky and Pusha T — 4:32:  ดิจิทัลดาวน์โหลด "Not a Bad Thing" — 4:26
ประวัติการออกจำหน่าย

| ประเทศ | วันที่ | รูปแบบ | ค่าย | Ref>  |
| --- | --- | --- | --- | --- |
| ออสเตรีย | 24 กุมภาพันธ์ ค.ศ. 2014 | ดิจิทัลดาวน์โหลด | Sony |  |
| ฝรั่งเศส | 24 กุมภาพันธ์ ค.ศ. 2014 | ดิจิทัลดาวน์โหลด | Sony |  |
| เยอรมนี | 24 กุมภาพันธ์ ค.ศ. 2014 | ดิจิทัลดาวน์โหลด | Sony |  |
| อิตาลี | 24 กุมภาพันธ์ ค.ศ. 2014 | ดิจิทัลดาวน์โหลด | Sony |  |
| สเปน | 24 กุมภาพันธ์ ค.ศ. 2014 | ดิจิทัลดาวน์โหลด | Sony |  |
| สวิตเซอร์แลนด์ | 24 กุมภาพันธ์ ค.ศ. 2014 | ดิจิทัลดาวน์โหลด | Sony |  |
| สหราชอาณาจักร | 24 กุมภาพันธ์ ค.ศ. 2014 | ดิจิทัลดาวน์โหลด | RCA |  |
| สหรัฐอเมริกา | 24 กุมภาพันธ์ ค.ศ. 2014 | ดิจิทัลดาวน์โหลด | RCA |  |
| สหรัฐอเมริกา | 25 กุมภาพันธ์ ค.ศ. 2014 | Contemporary hit radio | RCA |  |
| สหรัฐอเมริกา | 31 มีนาคม ค.ศ. 2014 | Hot/Modern/AC radio | RCA |  |
| ออสเตรีย | 18 เมษายน ค.ศ. 2014 | CD single | Sony |  |
| เยอรมนี | 18 เมษายน ค.ศ. 2014 | CD single | Sony |  |
| สวิตเซอร์แลนด์ | 18 เมษายน ค.ศ. 2014 | CD single | Sony |  |
| สหราชอาณาจักร | 5 พฤษภาคม ค.ศ. 2014 | — | RCA |  |
| สหรัฐอเมริกา | 27 พฤษภาคม ค.ศ. 2014 | AC radio | RCA |  |
| อิตาลี | 4 มิถุนายน ค.ศ. 2014 | Mainstream radio | Sony |  |
พระยานัฏกานุรักษ์ (ทองดี สุวรรณภารต)

| พระยานัฏกานุรักษ์ (ทองดี สุวรรณภารต) |
| --- | --- |
เกิด: 9 มกราคม พ.ศ. 2408
ถึงแก่กรรม: 29 พฤศจิกายน พ.ศ. 2478 (70 ปี)
สาเหตุเสียชีวิต: หัวใจพิการ
มีชื่อเสียงจาก: คิดประดิษฐ์ท่ารำหน้าพาทย์องค์พระพิราพ
บิดามารดา: ทองอยู่ (บิดา) ขำ (มารดา)
เสวกเอก พระยานัฏกานุรักษ์ (เทศ สุวรรณภารต) (9 มกราคม 2408 – 29 พฤศจิกายน 2478) เป็นขุนนางชาวไทย อดีตเจ้ากรมมหรสพในรัชสมัยพระบาทสมเด็จพระมงกุฎเกล้าเจ้าอยู่หัว อดีตภาคีสมาชิกราชบัณฑิตยสถาน มีบทบาทสำคัญต่อวงการนาฏศิลป์ไทยคือเป็นผู้คิดประดิษฐ์ท่ารำเพลงหน้าพาทย์องค์พระพิราพ มีลูกศิษย์ที่มีชื่อเสียงเช่น หลวงยงเยี่ยงครู (จิ๋ว รามนัฏ), นายรงภักดี (เจียร จารุจรณ) ศิลปินแห่งชาติ สาขาศิลปะการแสดง (นาฏศิลป์) ประจำปีพุทธศักราช 2529
ประวัติ

พระยานัฏกานุรักษ์ มีนามเดิมว่า ทองดี เกิดเมื่อวันที่ 9 มกราคม 2408 บิดาชื่อ ทองอยู่ มารดาชื่อ ขำ สำหรับนายทองอยู่ผู้เป็นบิดานั้นเป็นมหาดเล็กในกรมโขนหลวงแสดงเป็นพิเภกได้ดีไม่มีใครเสมอเหมือนจนได้รับสมญานามว่า "ทองอยู่ พิเภก" มีพี่ชายที่เป็นตัวโขนที่มีชื่อเสียงคือ พระยาพรหมาภิบาล (ทองใบ สุวรรณภารต) ได้รับพระราชทานนามสกุลจากพระบาทสมเด็จพระมงกุฎเกล้าเจ้าอยู่หัว ว่า สุวรรณภารต
ด้านชีวิตครอบครัวท่านสมรสกับนางพ่วงมีบุตรชายคือ หลวงไพจิตรนันทการ (ทองแล่ง สุวรรณภารต) ต่อมาได้สมรสใหม่กับ คุณหญิงนัฏกานุรักษ์ (เทศ สุวรรณภารต) มีบุตรธิดาอีก 3 คน
พระยานัฏกานุรักษ์ถึงแก่อนิจกรรมด้วยโรคหัวใจพิการเมื่อวันที่ 29 พฤศจิกายน 2478 สิริอายุได้ 70 ปี
ยศและบรรดาศักดิ์

นายทองดีเข้ารับราชการเป็นผู้กำกับกองทหารกระบี่กรมโขน กระทั่งได้เข้ารับพระราชทานสัญญาบัตรเป็น ขุนนัฏกานุรักษ์ ถือศักดินา 500 จากพระหัตถ์ของพระบาทสมเด็จพระจุลจอมเกล้าเจ้าอยู่หัว เมื่อวันที่ 10 ธันวาคม 2449 ต่อมาในวันที่ 1 มกราคม 2453 ซึ่งตรงกับวันเฉลิมพระชนมพรรษาของพระบาทสมเด็จพระมงกุฎเกล้าเจ้าอยู่หัว ขุนนัฏกานุรักษ์ได้เข้ารับพระราชทานสัญญาบัตรเลื่อนบรรดาศักดิ์เป็นหลวงในราชทินนามเดิม ในเดือนมกราคม 2454 ได้ทรงพระกรุณาโปรดเกล้าฯ ให้แต่งยศมหาดเล็กชั้นจ่าได้
ในวันที่ 17 กุมภาพันธ์ 2454 ได้เข้ารับพระราชทานสัญญาบัตรให้เป็นนายหมู่ตรีในกองเสือป่า จากนั้นในวันที่ 29 มีนาคม 2454 ได้เข้ารับพระราชทานสัญญาบัตรเลื่อนบรรดาศักดิ์เป็นพระในราชทินนามเดิม เพิ่มศักดินาเป็น 600 จากนั้นในวันที่ 7 สิงหาคม 2458 ได้เลื่อนยศทางเสือป่าเป็นนายหมู่ใหญ่ประจำกรมพรานหลวงรักษาพระองค์ ในวันที่ 14 มีนาคม 2458 ได้โปรดเกล้าฯ ให้เลื่อนยศทางมหาดเล็กจากรองหัวหมื่นเป็นหัวหมื่น
เครื่องราชอิสริยาภรณ์ > เหรียญ

พ.ศ. 2453 –  เหรียญรัตนาภรณ์ รัชกาลที่ 6 ชั้นที่ 4 (ว.ป.ร.4)
พ.ศ. 2454 –  เหรียญราชรุจิทอง รัชกาลที่ 6 (ร.จ.ท.6)
พ.ศ. 2454 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2454 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)
พ.ศ. 2462 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2467 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2468 –  เหรียญศารทูลมาลา (ร.ศ.ท.)
เครื่องราชอิสริยาภรณ์ > เข็ม

13 พฤษภาคม 2454 – เข็มข้าหลวงเดิม
แหล่งข้อมูลอื่น

พระยานัฏกานุรักษ์ (ทองดี สุวรรณภารต)
อำเภอปอง

| อำเภอปอง ပေါင်မြို့နယ် |
| --- | --- |
อำเภอ
ที่ตั้งอำเภอปอง (สีแดง) ในจังหวัดสะเทิม
พิกัด: 16°37′0″N 97°27′0″E﻿ / ﻿16.61667°N 97.45000°E﻿ / 16.61667; 97.45000
ประเทศ:  พม่า
รัฐ:  รัฐมอญ
จังหวัด: สะเทิม
เมืองหลัก: ปอง
ประชากร (พ.ศ. 2557)
 • ทั้งหมด: 218,459 คน
เขตเวลา: UTC+6:30 (เวลามาตรฐานพม่า)
อำเภอปอง (พม่า: ပေါင်မြို့နယ်; มอญ: ပွိုၚ်ဍုၚ်ပံၚ်) เป็นอำเภอหนึ่งของจังหวัดสะเทิม รัฐมอญ ประเทศพม่า เมืองหลักคือ ปอง
คลังสินค้า

คลังสินค้าของบริษัท กรีน ลอจิสติกส์ ประเทศฟินแลนด์
คลังสินค้า (อังกฤษ: warehouse) หรือ โรงเก็บสินค้า หรือ โกดัง คือ อาคารทางพาณิชย์ที่ใช้สำหรับเก็บสินค้าเพื่อรอการขนส่ง คลังสินค้าถูกใช้โดยผู้ผลิต ผู้นำเข้า ผู้ส่งออก ผู้ค้าส่ง ธุรกิจขนส่ง ศุลกากร ฯลฯ คลังสินค้ามักจะเป็นอาคารธรรมดาหลังใหญ่และกว้างตั้งอยู่ในเขตอุตสาหกรรมในตัวเมือง ภายในอาคารมีทางลาดเอียงสำหรับขนถ่ายสินค้าขึ้นหรือลงรถ หรือบางครั้งคลังสินค้าใช้รับถ่ายสินค้ามาจากสถานีรถไฟ สนามบิน หรือท่าเรือโดยตรง และมักจะมีเครนหรือฟอร์กลิฟต์เพื่อเคลื่อนย้ายสินค้าที่วางอยู่บนแท่นวางสินค้า (pallet) ขนาดมาตรฐาน ISO
สินค้าที่เก็บอาจเป็นชนิดใดก็ได้เช่น วัตถุดิบ วัสดุบรรจุภัณฑ์ ชิ้นส่วนอะไหล่ ส่วนประกอบต่าง ๆ หรือสินค้าสำเร็จรูปเกี่ยวกับเกษตรกรรม อุตสาหกรรม หรือพาณิชยกรรม มีระบบการบริหารจัดการสินค้าคงคลังเพื่อระบุตัวสินค้า เพื่อจำแนกหมวดหมู่ และเพื่อให้ทราบว่ามีสินค้าเท่าใด รับเข้าและส่งออกปริมาณเท่าใดในแต่ละช่วงเวลา
วิวัฒนาการของคลังสินค้า

คลังสินค้ามีวิวัฒนาการมายาวนาน โดยเริ่มจากแนวคิดการเก็บรักษาอาหารและวัตถุดิบในครัวเรือน ก่อนพัฒนาสู่การเก็บรักษาวัตถุดิบและสินค้าเพื่อรอการผลิตและจำหน่าย สำหรับประเทศไทย วิวัฒนาการของคลังสินค้าเริ่มมีความสำคัญเมื่อชาวต่างชาติจากยุโรปและอเมริกาเข้ามามีบทบาทด้านการค้า โดยเฉพาะในช่วงหลังสงครามโลกครั้งที่สอง
หลังสงครามโลกครั้งที่สอง สิ้นสุดลงในปี พ.ศ. 2488 (ค.ศ. 1945) เมื่อญี่ปุ่นยอมแพ้ เศรษฐกิจและการค้าของโลกเกิดการเปลี่ยนแปลงอย่างมาก มีการแข่งขันทางเศรษฐกิจสูง สินค้าเริ่มมีการเคลื่อนย้ายจากท้องถิ่นหนึ่งสู่อีกท้องถิ่นหนึ่ง พัฒนาไปสู่การค้าระหว่างเมืองและระหว่างประเทศ ส่งผลให้ปริมาณการผลิตและการค้าเพิ่มขึ้น ผู้ผลิตจึงเริ่มเห็นความสำคัญของระบบการจำหน่ายสินค้าและการจัดการวัตถุดิบตลอดกระบวนการผลิต ตั้งแต่การป้อนวัตถุดิบเข้าสู่กระบวนการผลิตจนกลายเป็นสินค้าสำเร็จรูป
ปัจจัยเหล่านี้นำไปสู่การแสวงหาวิธีการจัดการที่ดีเกี่ยวกับวัตถุดิบและสินค้าสำเร็จรูปที่ผลิตไว้เป็นจำนวนมาก ซึ่งต้องเก็บรักษาเพื่อรอการจำหน่าย เมื่อผู้ประกอบการไม่สามารถหาวิธีการที่ดีในการจัดการกับปัจจัยดังกล่าวได้ จึงเกิดแนวคิดในการจัดการคลังสินค้า ซึ่งถือเป็นองค์ประกอบสำคัญอย่างยิ่งในระบบการผลิตสินค้า ส่งผลต่อการให้บริการลูกค้าที่ดี และยังหมายถึงการใช้ต้นทุนหรือค่าใช้จ่ายที่เกิดขึ้นให้เกิดประสิทธิภาพสูงสุด
ประเภทของคลังสินค้า

คลังสินค้ามีหลายประเภท แต่ละประเภทเหมาะกับธุรกิจและสินค้าที่ต่างกันออกไป คลังสินค้าสามารถแบ่งประเภทต่างๆ ได้ดังนี้
คลังสินค้าทั่วไป เหมาะกับการเก็บสินค้าทั่วไป เช่น ข้าวของเครื่องใช้ สินค้าสำเร็จรูป อะไหล่ต่างๆ ที่ไม่ต้องมีการดูแลเป็นพิเศษ
คลังสินค้าควบคุมอุณหภูมิ สำหรับเก็บสินค้าที่ต้องมีการควบคุมอุณหภูมิ เช่น ยา หรือสารเคมีบางชนิด
คลังสินค้านิรภัย ใช้เก็บสินค้าที่มีมูลค่า เช่น ทองคำ เอกสารสำคัญ
คลังสินค้าของสด จะมีการควบคุมอุณหภูมิเพื่อการรักษาความสดของสินค้า เพราะสินค้าที่เก็บจะเป็นประเภทของสด มีอายุไม่ยาวนาน เช่น ผักผลไม้ อาหารทะเล เป็นต้น
คลังสินค้าอันตราย ต้องได้รับอนุญาตจากหน่วยงานที่เกี่ยวข้อง เหมาะกับการเก็บสินค้าที่เป็นวัตถุอันตราย เช่น เชื้อเพลิง สารเคมี วัตถุไวไฟ วัตถุระเบิด สารพิษต่างๆ มีระบบการจัดการที่เข้มงวด
วัตถุประสงค์ของคลังสินค้า

คลังสินค้าทั่วไป เป็นคลังสินค้าสำหรับเก็บสินค้า เพื่อความต้องการของธุรกิจในด้านต่างๆ ไม่ว่าจะเป็น การผลิต การบริการ การขาย โดยสินค้าที่ออกจากคลังจะยังไม่ถึงมือลูกค้าโดยตรง จะต้องผ่านการจัดการอีกทอดหนึ่ง เช่นการแปรรูป การขายปลีก
คลังสินค้าออนไลน์ เป็นคลังสินค้าสำหรับเก็บสินค้า ที่พร้อมสำหรับการขายปลีก สินค้าที่ออกจากคลังสินค้า จะอยู่ในรูปแบบที่ส่งถึงมือผู้บริโภคโดยตรง โดยไปรษณีย์หรือขนส่ง
อุปกรณ์ที่ใช้ในคลังสินค้า

คลังสินค้าเกือบทั้งหมด จะต้องมีอุปกรณ์เหล่านี้ เพื่อการประกอบการคลังสินค้า
ชั้นวางสินค้า
ตะแกรงเหล็กพับได้
รถเข็นตะแกรงเหล็ก
เครื่องปริ้นสติกเกอร์
พาเลทพลาสติก
เครื่องชั่งน้ำหนัก
ถุงไปราณีย์
กล่องอะไหล่